યુપીમાં એન મોકે પર સ્થાનિક સ્વરાજ્યની સંસ્થાના પરિણામો સાનુકૂળ આવ્યાx એટલે ભાજપ ખૂબ ખુશ થયો; ગુજરાતમાં વધુ ખુશ થયો, કેમ કે યુપી કરતાંય સારા સમાચારની જરૂર ગુજરાતમાં વધારે હતી. મહાપાલિકા, નગરપાલિકા અને નગરપંચાયતોની ચૂંટણીમાં ભગવો ફરક્યો એટલે ગુજરાતમાં ફટાકડા ફૂટ્યાં. ભાજપના કાર્યકરો અને નેતાઓ પણ એવી આશા વ્યક્ત કરવા લાગ્યા છે કે આવા જ ફટાકડા ફોડવાનો મોકો ગુજરાતમાં પણ મળશે. યુપીની પેટર્ન પર જ ગુજરાતમાં રીઝલ્ટ આવશે જોજો, એમ ભાજપતરફીઓ કહે છે; પણ આ પરિણામોનું જરા ઝીણવટથી વિશ્લેષણ કરનારા કહે છે, કે તોતો પરિણામ જરા જૂદું જ આવશે.